54. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 105/οικ.201 της 16/26 Φεβρ. 1999 (ΦΕΚ Β΄ 167) Σύνθεση Δ.Σ. του Ταμείου Προνοίας Εργατοϋπαλλήλων Μετάλλου (ΤΑΠΕΜ). Έχοντας υπόψη: 1.Τις διατάξεις του άρθρ. 25 του Νόμ. 2676/1999 (1Α). 2.Τις διατάξεις του άρθρ. 20 του Νόμ. 1539/85. 3.Τις διατάξεις του άρθρ. 1 του Νόμ. 2335/95 (185 Α). 4.Το άρθρ. 1, παρ. 1 περίπτ. ιη του Π.Δ/τος 129/92 (201 Α). 5.Τις διατάξεις του Π.Δ. 372/95 (201 Α) Μεταφορά της Γενικής Γραμματείας Κοιν. Ασφαλίσεων από το Υπουργείο Υγείας και Κοιν. Ασφαλίσεων στο Υπουργείο Εργασίας. 6.Το άρθρ. 1 του Νόμ. 2469/1997 (38 Α) και το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Καθορίζουμε την σύνθεση του Δ.Σ. του Ταμείου Προνοίας Εργατοϋπαλλήλων Μετάλλου (ΤΑΠΕΜ). 1.Το Ταμείο διοικείται από επταμελές Δ.Σ. που αποτελείται: α)Από τον Πρόεδρο. β)Από 3 εκπροσώπους των ασφαλισμένων, με ισάριθμους αναπληρωτές. γ)Από έναν ειδικό σε θέματα οικονομικά, με τον αναπληρωτή του. δ)Από έναν ειδικό σε θέματα διοίκησης, με τον αναπληρωτή του. ε)Από έναν εκπρόσωπο του Υπουργείου Εργασίας και Κοινωνικών Ασφαλίσεων με τον αναπληρωτή του. 2.Στις συνεδριάσεις του Δ.Σ. μετέχει χωρίς ψήφο, ως Κυβερνητικός Επίτροπος υπάλληλος με Α΄ βαθμό του Υπουργείου Εργασίας και Κοινωνικών Ασφαλίσεων με τον αναπληρωτή του. 3.Ο Πρόεδρος του Δ.Σ. μαζί με τον αναπληρωτή του πρέπει να έχει μία από τις παρακάτω ιδιότητες: Σύμβουλος Επικρατείας ή Σύμβουλος Ελεγκτικού Συνεδρίου ή Νομικός Σύμβουλος Διοίκησης ή Πάρεδρος των ανωτέρω σωμάτων σε ενέργεια ή σε σύνταξη ή δικηγόρος ή άλλο έγκριτο πρόσωπο ειδικό στα θέματα Κοινωνικής Ασφάλισης ή Κοιν. Πολιτικής. 4.Χρέη γραμματέα του Δ.Σ. εκτελεί υπάλληλος του Ταμείου, ο οποίος ορίζεται με τον αναπληρωτή του από τον πρόεδρο του Δ.Σ. του Ταμείου. 5.Η θητεία των μελών του Δ.Σ. είναι τριετής. 6.Το Δ.Σ. βρίσκεται σε απαρτία όταν τα παρόντα μέλη είναι περισσότερα από τα απόντα. 7.Το Δ.Σ. συνεδριάζει τακτικά μέχρι 4 φορές το μήνα με αποζημίωση και έκτακτα χωρίς αμοιβή, όταν οι ανάγκες του Ταμείου το επιβάλλουν. 8.Σε περίπτωση λήξη της θητείας των μελών του Δ.Σ. αυτή παρατείνεται αυτοδίκαια μέχρι του διορισμού νέων μελών όχι όμως περισσότερο από 3 μήνες από τη λήξη της. (Μετά τη σελ.2008,2026(α) Σελ. 2008,2027 Τεύχος 1327 Σελ. 103 Ταμείο Προνοίας Εργατοϋπαλλήλων Μετάλλου(ΤΑΠΕΜ) 39.Ο.ι.53-54 39.Ο.ι.54 Ταμείο Προνοίας Εργατοϋπαλλήλων Μετάλλου(ΤΑΠΕΜ) 